130 ALMINDELIG OVERSIGT 



er Domstolens Kendelser endelige. Inspektorerne varetager det fornødne med 

 Hensyn til Dommenes Fuldbyrdelse. 



Om Kriminaliteten i Grønland maa det iovrigt siges til Grønlændernes Ros, 

 at den er overordentlig ringe. 



Saafremt en Person, der staar under de danske Love, begaar en Handling, 

 der er strafbar efter de grønlandske Vedtægter, Retsregler eller Politibestem- 

 melser, har Inspektoren Straffemyndighed overfor disse, ligesom han har Straffe- 

 myndighed angaaende Sager om Overtrædelse af det gældende Handelsmonopol. 



Hvis en under de danske Love staaende Person har gjort sig skyldig i en 

 Handling, som ved Domstolene i Danmark kan ventes at medføre Fængselsstraf 

 eller Embedsfortabelse, foretager Inspektoren den fornødne Undersøgelse ved 

 Forhør, af hvilket Udskrift snarest indsendes til Indenrigsministeriet. Inspek- 

 tøren er derhos bemyndiget til at suspendere ham fra hans Stilling, og sende ham 

 hjem til Danmark. Er vedkommende Person ansat under Kirke- og Skolevæsenet, 

 udøves denne sidste Myndighed af Provsten. 



De ovenfor fremsatte Regler for Administration og Retspleje gælder ikke 

 for Kolonien Angmagssalik paa Østkysten, hvor Befolkningen endnu ikke 

 er moden til Selvstyre. 



KIRKE- OG SKOLEVÆSEN 



Kirke- og Skolevæsen er ordnet ved Lov af 1. April 1905, samt ved Lov om 

 Fællesstyre af de grønlandske Anliggender af 8. Juni 1912. I Henhold til denne 

 sidste Lov er Kirke- og Skolevæsen i Grönland henlagt under Styrelsen af Kolo- 

 nierne i Grønland, undtagen med Hensyn til Sager af rent kirkelig Art (rituelle 

 Spørgsmaal o. 1.), hvilke Sager af vedkommende Præst indsendes til Biskoppen 

 over Sjællands Stift, der tillige er Biskop for Grønland. 



I Grønland findes to Provstier, et for hver Landsdel ; normalt har Provsterne 

 Bopæl henholdsvis i Egedesminde og Godthaab. Landet er inddelt i Præste- 

 gæld, hvoraf der skal være mindst 10. For Tiden (1920) er Præstegældene føl- 

 gende : 



Upernivik Distrikt, 



OmånaK — 



Jakobshavn og Ritenbenk Distrikter 



Egedesminde og Godhavn 



Holsteinsborg Distrikt, 



Sukkertoppen — 



Godthaab 



Frederikshaab — 



Julianehaab — nordlige Del, 



Lichtenau og Frederiksdal samt 



Angmagssalik paa Østkysten. 



